ഉളി കൊണ്ടു മുറിവേറ്റ് യുവാവ് മരിച്ചു മുണ്ടക്കയം ഈസ്റ്റ്: ഉളി കൊണ്ടു മുറിവേറ്റ് യുവാവ് മരിച്ചു. പെരുവന്താനം മരുതുംമൂട് ആലപ്പാട്ട്, ജോസഫ് ഓമന ദമ്ബതികളുടെ മകന് ലിന്സണ് 34 ആണ് മരിച്ചത്. വെളളിയാഴ്ച രാത്രി 7.30നു മരുതുംമൂട് ജംഗ്ഷനിലെ തടി വര്ക്ഷോപ്പിലായിരുന്നു സംഭവം. ദേശീയപാതയോരത്തെ സുഹൃത്തിന്റെ വര്ക്ഷോപ്പില് ഇരുവരും ചേര്ന്നു മദ്യപിച്ചതായി നാട്ടുകാര് പറയുന്നു. ഇതിനിടയിലാണ് ലിന്സണിന്റെ വയറു ഭാഗത്ത് ഉളിക്കൊണ്ട് മുറിവേറ്റത്. തുടര്ന്ന് സുഹൃത്ത് ഓട്ടോറിക്ഷയില് സമീപത്തെ സ്വകാര്യ ആശുപത്രിയില് എത്തിക്കുകയും ചെയ്തു. പിന്നീട് കോട്ടയം മെഡിക്കല് കോളജില് പ്രവേശിപ്പിച്ചെങ്കിലും രാത്രി 10.30 ന് മരണം സംഭവിച്ചു. വര്ക് ഷോപ്പില് സംസാരിച്ചിരിക്കുന്നതിനിടയില് ലിന്സണ് ഉളിയുടെ മുകളിലേയ്ക്കു വീഴുകയായിരുന്നുവെന്നാണ് സുഹൃത്ത് പോലീസിനോട് പറഞ്ഞിരിക്കുന്നത്. സംഭവത്തില് ദുരൂഹത തോന്നിയ പെരുവന്താനം പോലീസ് ഇയാളെ കസ്റ്റഡിയിലെടുത്ത ചോദ്യം ചെയ്തുവരികയാണ്. ലിന്സണിന്റെ മൃതദേഹം പോസ്റ്റ്മോര്ട്ടനടപടികള്ക്ക് ശേഷം ബന്ധുക്കള്ക്ക് വിട്ടു നല്കി. ഭാര്യ നീതു. മക്കള്: ലിയാന്സ, ലിന്സ, ലിന്റാ.